

Οΐ9ίΙΛ!5^9η0£) I 
ΤΐΊβοϋοΓΟβ ΜουΓΠίΜΐ 
03ΐβ; 2007.02.1|Λ9;09:41 
ΕΕΤ 

Κβ380Γ: 3ίΒ1Βα ΡΟΡ 
(6Γπΰ6ϋΰ6<ΐ1 I 
ι_ο^^ι^οη: ΕϋιπίΚο 

Τνρο9Γ3Γίο 


1665 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 160 

Το παρόν ΦΕΚ επανεκτυπώθηκε λόγω λαθών 31 Ιουλίου 2006 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 150 

Προσαρμογή της ελληνικής νομοθεσίας στην Οδηγία 
2003/109/ΕΚ της 25ης Νοεμβρίου 2003, σχετικά με το 
καθεστώς υπηκόων τρίτων χωρών σι οποίσι είναι επί 
μακράν διαμένοντες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 69 του ν. 3386/2005 «Είσοδος, 
διαμονή και κοινωνική ένταξη υπηκόων τρίτων χωρών στην 
Ελληνική Επικράτεια» (ΦΕΚ Α' 212). 

2. Το άρθρο 90 του Κώδικα Νομοθεσίας για την Κυβέρνη¬ 
ση και τα κυβερνητικά όργανα (π.δ. 63/2005, ΦΕΚ Α' 98). 

3. Την υπ’ αριθμ. 37930/ΔΙΟΕ1264/14.10.2005 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών (ΦΕΚ 1432/Β714.10.2005) και 
ιδίως τις διατάξεις του άρθρου 7. 

4. Το γεγονός ότι από τις διατάξεις του παρόντος προ- 
καλείται, επί του κρατικού προϋπολογισμού, δαπάνη από 
την ενημέρωση των ενδιαφερομένων σχετικά με τις προ- 
ϋπσθέσεις και διαδικασίες του καθεστώτος επί μακράν 
διαμένοντος (άρθρο 4). 

Επίσης, ενδέχεται να προκληθεί δαπάνη από την: 

I. εφαρμογή μέτρων για την ίση μεταχείριση προς τους 
ημεδαπούς, υπηκόων τρίτων χωρών στους οποίους έχει χορη¬ 
γηθεί το καθεστώς του επί μακράν διαμένοντος (άρθρο 12), 

ϋ. απέλαση επί μακράν διαμενόντων (άρθρο 10). 

Οι ανωτέρω δαπάνες που εξαρτώνται από πραγματικά γε¬ 
γονότα και για το λόγο αυτό δεν μπορούν να προσδιοριστούν 
επακριβώς, θα καλύπτονται από τις πιστώσεις του προϋπολο¬ 
γισμού του Υπουργείου Εσωτερικών, Δημόσιας Διοίκησης και 
Αποκέντρωσης (Ειδ. Φ. 07-110), πλην της υπό στοιχείο. 

(ϋ) δαπάνης που θα καλύπτεται από τις πιστώσεις του 
προϋπολογισμού του Υπουργείου Δημόσιας Τάξης (Ειδ. Φ. 
43-110). 

5. Την υπ’ αριθ. 173/2006 γνωμοδότηση του Συμβουλίου 
της Επικράτειας, ύστερα από πρόταση των Υπουργών Εσω¬ 
τερικών, Δημόσιας Διοίκησης και Αποκέντρωσης, Οικονο¬ 
μίας και Οικονομικών, Εξωτερικών, Εθνικής Παιδείας και 
Θρησκευμάτων, Απασχόλησης και Κοινωνικής Προστασίας 
και Δημόσιας Τάξης, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

(άρθρο 1 της Οδηγίας) 

Σκοπός 

Σκοπός του παρόντος είναι η εναρμόνιση της ελληνικής 
νομοθεσίας προς την Οδηγία 2003/109/ΕΚ του Συμβουλίου 


της 25ης Νοεμβρίου 2003 «σχετικά με το καθεστώς υπηκό¬ 
ων τρίτων χωρών οι οποίοι είναι επί μακράν διαμένοντες» 
(ΕΕ Ε 16/44/23.1.2004), η οποία καθορίζει: 

α) Τις προϋποθέσεις χορήγησης και ανάκλησης του κα¬ 
θεστώτος επί μακράν διαμένοντος από ένα κράτος μέλος 
στους υπηκόους τρίτων χωρών οι οποίοι διαμένουν νόμιμα 
στην επικράτειά του, καθώς και τα συναφή δικαιώματά 
τους, και 

β) Τις προϋποθέσεις διαμονής υπηκόων τρίτων χωρών 
υπό καθεστώς επί μακράν διαμένοντος σε κράτη μέλη δι¬ 
αφορετικά από εκείνο που τους χορήγησε τσ καθεστώς 
αυτό. 

Άρθρο 2 

(άρθρο 2 της Οδηγίας) 

Ορισμοί 

Για τον σκοπό του παρόντος Προεδρικού Διατάγματος, 
νοούνται ως: 

1. «Υπήκοος τρίτης χώρας»: το φυσικό πρόσωπο που δεν 
έχει την ελληνική ιθαγένεια ούτε την ιθαγένεια άλλου κρά¬ 
τους μέλους της Ευρωπαϊκής Ένωσης κατά την έννοια της 
παρ. 1 του άρθρου 17 της Συνθήκης ΕΚ. 

2. «Επί μακράν διαμένων»: ο υπήκοος τρίτης χώρας που 
απολαύει το καθεστώς του επί μακράν διαμένοντος, σύμ¬ 
φωνα με τις διατάξεις του παρόντος. 

3. «Πρώτο κράτος μέλος»: το κράτος μέλος της Ευρω¬ 
παϊκής Ένωσης, τσ σπσίο χορήγησε για πρώτη φορά το 
καθεστώς του επί μακράν διαμένοντος σε υπήκοο τρίτης 
χώρας. 

4. «Δεύτερο κράτος μέλος»: κάθε κράτος μέλος της Ευρω¬ 
παϊκής Ένωσης, άλλο από εκείνο που χορήγησε για πρώτη 
φορά το καθεστώς του επί μακράν διαμένοντος σε υπήκοο 
τρίτης χώρας και στο οποίο ο εν λόγω επί μακράν διαμένων 
ασκεί το δικαίωμα διαμονής του. 

5. «Μέλη οικογένειας»: οι υπήκοοι τρίτης χώρας που δι¬ 
αμένουν στην Ελλάδα, σύμφωνα με τις διατάξεις του υπ’ 
αριθ. 131/2006 Προεδρικού Διατάγματος «Εναρμόνιση της 
ελληνικής νομοθεσίας με την Οδηγία 2003/86/ΕΚ σχετικά 
με το δικαίωμα οικογενειακής επανένωσης» (ΦΕΚ Α' 143). 

6. «Πρόσφυγας»: ο υπήκοος τρίτης χώρας ή ανιθαγενής 
που απολαύει καθεστώτος πρόσφυγα κατά την έννοια της 
Σύμβασης της Γενεύης περί τσυ καθεστώτσς των πρσ- 
σφύγων της 28ης Ιουλίου 1951, η οποία κυρώθηκε με το 
ν.δ. 3989/19^ (ΦΕΚ Α' 201), όπως τροποποιήθηκε από το 
Πρωτόκολλο που υπογράφηκε στη Νέα Υόρκη στις 31 Ια- 
νουαρίου 1967 και το οποίο κυρώθηκε με τον α.ν. 389/1968 
(ΦΕΚ Α' 125). 

7. «Άδεια διαμονής επί μακράν διαμένοντος»: κάθε είδους 
πιστοποίηση που παρέχεται από τις ελληνικές αρχές κατά 
την απόκτηση του καθεστώτος επί μακράν διαμένοντος και 
με βάση την οποία επιτρέπεται σε υπήκοο τρίτης χώρας 

να διαμένει νόμιμα στην Ελληνική Επικράτεια, σύμφωνα 
με τις διατάξεις του στοιχείου α' της παρ. 2 του άρθρου 1 
του Κανονισμού (ΕΚ) με αρ. 1030/2002 του Συμβουλίου της 
13ης Ιουνίου 2002 «Για την καθιέρωση αδειών διαμονής 
ενιαίου τύπου για τους υπηκόους τρίτων χωρών» (ΕΕ Ε 
157/15.6.2002). 

Άρθρο 3 

(άρθρο 3 της Οδηγίας) 

Πεδίο Εφαρμογής 

1. Το παρόν εφαρμόζεται στους υπηκόους τρίτων χωρών 
που διαμένουν νόμιμα στην Ελληνική Επικράτεια. 

2. Το παρόν δεν εφαρμόζεται στους υπηκόους τρίτων 
χωρών, οι οποίοι: 

α) Έχουν άδεια διαμονής για σπουδές ή επαγγελματική 
κατάρτιση σύμφωνα με τις διατάξεις των άρθρων 23,28, 29, 
30, 31, 32, 33, 34, 40 και 41 παρ. 1 του ν. 3386/2005, καθώς 
και στα, κατά το άρθρο 4 του υπ’ αριθ. 131/2006 Προεδρικού 
Διατάγματος «Εναρμόνιση της ελληνικής νομοθεσίας με την 
Οδηγία 2003/86/ΕΚ σχετικά με το δικαίωμα οικογενειακής 
επανένωσης», μέλη της οικογένειας που τους συνοδεύουν, 
άπου προβλέπεται στον παραπάνω νάμα. 

β) Έχουν λάβει άδεια διαμονής στην Ελλάδα δυνάμει 
προσωρινής προστασίας ή ζητούν την άδεια να διαμείνουν 
για τον ίδιο λόγο και αναμένουν την έκδοση απόφασης 
σχετικά με το καθεστώς τους. 

γ) Έχουν λάβει άδεια διαμονής στην Ελλάδα δυνάμει 
επικουρικών μορφών προστασίας, σύμφωνα με τις διεθνείς 
υποχρεώσεις, την εθνική νομοθεσία ή ζητούν την άδεια 
να διαμείνουν για τον ίδιο λόγο και αναμένουν απόφαση 
σχετικά με το καθεστώς τους. 

δ) Είναι πράσφυγες ή έχουν υποβάλει αίτηση για να τους 
αναγνωριστεί το καθεστώς του πρόσφυγα, για την οποία 
δεν έχει ακόμα εκδοθεί σχετική απόφαση. 

ε) Έχουν άδεια προσωρινής διαμονής, σύμφωνα με τις 
διατάξεις των άρθρων 16,18,19, 20 παρ. 5, 21, 37, 42, 43, 45, 
46 έως 52 του ν. 3386/2005, καθώς και στα, κατά το άρθρο 
4 του υπ’ αριθμ. 131/2006 Προεδρικού Διατάγματος «Εναρμό¬ 
νιση της ελληνικής νομοθεσίας με την Οδηγία 2003/86/ΕΚ 
σχετικά με το δικαίωμα οικογενειακής επανένωσης», μέλη 
της οικογένειας που τους συνοδεύουν, όπου προβλέπεται 
στον ανωτέρω νόμο. 

στ) Απολαύουν νομικού καθεστώτος υποκείμενου στη 
σύμβαση της Βιέννης του 1961 περί των διπλωματικών σχέ¬ 
σεων, η οποία κυρώθηκε με το ν.δ. 503/1970 (ΦΕΚ Α' 108), 
της σύμβασης της Βιέννης του 1963 περί των προξενικών 
σχέσεων, η οποία κυρώθηκε με τον ν. 90/1975 (ΦΕΚ Α' 
150). 

3. Το παρόν εφαρμόζεται υπό την επιφύλαξη ευνοϊκότε¬ 
ρων διατάξεων: 

α) Διμερών και πολυμερών συμφωνιών μεταξύ των κρα¬ 
τών μελών της Κοινάτητας ή της Κοινάτητας και των κρα¬ 
τών μελών της αφενάς και τρίτων χωρών αφετέρου. 

β) Διμερών και πολυμερών συμφωνιών μεταξύ της Ελλη¬ 
νικής Δημοκρατίας και τρίτων χωρών, πριν από την ημε¬ 
ρομηνία έναρξης ισχύος του παρόντος, υπό τον όρο της 
αμοιβαιότητας. 

γ) Της Ευρωπαϊκής Σύμβασης περί Εγκαταστάσεως της 
13ης Δεκεμβρίου 1955, του Ευρωπαϊκού Κοινωνικού Χάρ¬ 
τη της 18ης Οκτωβρίου 1961, ο οποίος κυρώθηκε με τον 
V. 1426/1984 (ΦΕΚ Α' 32), του Αναθεωρημένου Ευρωπαϊκού 
Κοινωνικού Χάρτη της 3ης Μάίου 1987 και της Ευρωπαϊκής 
Σύμβασης για το νομικό καθεστώς των μεταναστών εργα¬ 
ζομένων της 24ης Νοεμβρίου 1977. 


ΚΕΦΑΛΑΙΟ Β' 

ΑΠΟΚΤΗΣΗ ΚΑΙ ΔΙΑΤΗΡΗΣΗ ΤΟΥ ΚΑΘΕΣΤΩΤΟΣ 
ΕΠΙ ΜΑΚΡΟΝ ΔΙΑΜΕΝΟΝΤΟΣ ΣΤΗΝ ΕΛΛΑΔΑ 

Άρθρο 4 

(άρθρο 4, 5, 7 παρ. 2 της Οδηγίας) 
Προϋποθέσεις απόκτησης του καθεστώτος 
επί μακρόν διαμένοντος 

1. Στον υπήκοο τρίτης χώρας που διαμένει στην Ελλάδα, 
νόμιμα και αδιάλειπτα, κατά τα πέντε έτη αμέσως πριν απά 
την ημερομηνία υποβολής της σχετικής αίτησης, υπά την 
επιφύλαξη των παρ. 2 και 3 αυτού του άρθρου χορηγείται 
το καθεστώς επί μακράν διαμένοντος, εφόσον συντρέχουν 
σωρευτικά οι εξής προϋποθέσεις: 

α. Διαθέτει ετήσιο εισόδημα, επαρκές για τις ανάγκες του 
ιδίου και της οικογένειάς του, το οποίο δεν προέρχεται από 
προσφυγή στο σύστημα κοινωνικής αρωγής της Χώρας. 
Το εισόδημα αυτό δεν μπορεί να είναι μικρότερο από τις 
ετήσιες αποδοχές του ανειδίκευτου εργάτη, προσαυξη¬ 
μένο κατά 15% για κάθε συντηρούμενο απά αυτόν μέλος 
της οικογένειάς του. Στον υπολογισμό του εισοδήματος 
λαμβάνονται υπόψη οι συνεισφορές των μελών της οικογέ¬ 
νειας. Ο τακτικός χαρακτήρας του ανωτέρω εισοδήματος 
αποδεικνύεται ιδίως από την εκπλήρωση των ασφαλιστικών 
και φορολογικών υποχρεώσεών του. 

β. Διαθέτει πλήρη ασφάλιση ασθενείας ως προς το σύ¬ 
νολο των παροχών που καλύπτονται για τις αντίστοιχες 
κατηγορίες ασφαλισμένων ημεδαπών, η οποία καλύπτει 
και τα μέλη της οικογένειάς του. 

γ. Διαθέτει επαρκή γνώση της ελληνικής γλώσσας και 
γνώση στοιχείων της ελληνικής ιστορίας και του ελληνικού 
πολιτισμού. 

2. Οι περίοδοι διαμονής που αναφέρονται στις περιπτώ¬ 
σεις ε και στ της παρ. 2 του άρθρου 3 του παρόντος δεν 
λαμβάνονται υπόψη για τον υπολογισμό της ανωτέρω πε¬ 
νταετούς περιόδου. 

Ειδικώς περίοδοι διαμονής για λόγους σπουδών ή επαγ¬ 
γελματικής κατάρτισης, λαμβάνονται υπόψη μόνο κατά το 
ήμισυ για τον υπολογισμό της ίδιας περιόδου. 

3. Περίοδοι απουσίας, εφόσον είναι κατώτερες των έξι 
διαδοχικών μηνών και δεν υπερβαίνουν συνολικά τους δέκα 
μήνες εντάς της πενταετίας, προσμετρώνται στον υπολο¬ 
γισμό της πενταετούς περιόδου. 

4. Το Υπουργείο Εσωτερικών, Δημόσιας Διοίκησης και 
Αποκέντρωσης και οι αρμόδιοι φορείς για την υποβολή 
και εξέταση της αίτησης, καθώς και για τη χορήγηση της 
άδειας διαμονής του επί μακρόν διαμένοντος ενημερώνουν 
τους ενδιαφερόμενους, σχετικά με τις προϋποθέσεις και τις 
διαδικασίες απόκτησης του καθεστώτος επί μακρόν διαμέ- 
νοντος, καθώς και για τα δικαιώματα και τις υποχρεώσεις 
που απορρέουν από αυτή. Η ενημέρωση πραγματοποιείται 
ιδίως μέσω ενημερωτικών φυλλαδίων, ανάρτησης πληρο¬ 
φοριακού υλικού στις ιστοσελίδες των ανωτέρω φορέων ή 
κάθε άλλο πράσφορο μέσο. Το υλικό αυτό επικαιροποιείται 
ανά τακτά χρονικά διαστήματα. 

Άρθρο 5 

(άρθρο 7, 8 παρ. 1 και 3 της Οδηγίας) 

Απάκτηση του καθεστώτος και χορήγηση άδειας 
διαμονής επί μακρόν διαμένοντος 

1. Εφόσον πληρούνται σωρευτικά οι προϋποθέσεις του 
προηγούμενου άρθρου, ο υπήκοος τρίτης χώρας υποβά¬ 
λει αίτηση για τη χορήγηση άδειας διαμονής επί μακράν 
διαμένοντος στο αρμάδιο κατά την παρ. 2 του παράντος 
άρθρου άργανο, η οποία συνοδεύεται από τα εξής δικαι- 
ολογητικά: 

α. Ακριβές φωτοαντίγραφο ισχύοντος διαβατηρίου ή άλ¬ 
λου ταξιδιωτικού εγγράφου αναγνωρισμένου απά τη χώρα 
μας και της ισχύουσας άδειας διαμονής. 

β. Αντίγραφο του Εκκαθαριστικού Σημειώματος της Εφο¬ 
ρίας των δύο προηγούμενων της υποβολής της αίτησης 
οικονομικών ετών ή άλλο επίσημο στοιχείο, από το οποίο 
να προκύπτει ότι διαθέτει ετήσιο εισόδημα μεγαλύτερα ή 
ίσο των οκτώ χιλιάδων πεντακοσίων ευρώ (8.500 €), προ¬ 
σαυξημένο κατά 15% για κάθε προστατευόμενο μέλος της 
οικογένειάς που τον βαρύνει. 

γ. Βεβαίωση ασφαλιστικσύ φορέα στον οποίον είναι 
ασφαλισμένος για την πλήρη κάλυψη των δαπανών υγειο¬ 
νομικής περίθαλψης, για τον ίδιο και τα προστατευόμενα 
μέλη της οικογένειάς του, που τον βαρύνουν. 

δ. Επικυρωμένο συμβόλαιο αγοράς κατοικίας ή θεω¬ 
ρημένη σύμβαση μίσθωση μίσθωσης κατοικίας από Δημόσια 
Οικονομική Υπηρεσία ή άλλο επικυρωμένο έγγραφο από το 
οποίο να προκύπτει ότι ο υπήκοος τρίτης χώρας διαθέτει 
κατοικία ικανή να καλύψει τις ανάγκες του. 

ε. Αποδεικτικό επαρκούς γνώσης της ελληνικής γλώσ¬ 
σας και των στοιχείων της ελληνικής ιστορίας και του 
ελληνικού πολιτισμού. Η επαρκής γνώση της ελληνικής 
γλώσσας από πολίτες ηλικίας 16 ετών και άνω αποδεικνύ- 
εται με τίτλο αποφοίτησης τουλάχιστον της υποχρεωτι¬ 
κής εκπαίδευσης ελληνικών σχολείων της ημεδαπής ή με 
πιστοποιητικό ελληνομάθειας της Γενικής Γραμματείας 
Εκπαίδευσης Ενηλίκων τσυ Υπσυργείου Εθνικής Παιδείας 
και Θρησκευμάτων. Το ως άνω πιστοποιητικό χορηγείται, 
μετά από την υποχρεωτική παρακολούθηση τουλάχιστον 
εκατό (100) ωρών μαθημάτων ελληνικής γλώσσας και εί¬ 
κοσι πέντε (25) ωρών μαθημάτων ελληνικής ιστορίας και 
ελληνικού πολιτισμού στα Τμήματα Εκμάθησης Λ' Επιπέ¬ 
δου των Κέντρων Εκπαίδευσης Ενηλίκων και την επιτυχή 
ολοκλήρωση εξετάσεων πσυ διενεργσύνται από τσν ίδιο 
φορέα για τον σκοπό αυτόν. 

Θέματα ειδικότερα που σχετίζονται με την εκμάθηση της 
ελληνικής γλώσσας, καθώς και των στοιχείων της ελληνι¬ 
κής ιστορίας και του ελληνικού πολιτισμού και κάθε άλλη 
σχετική λεπτομέρεια ορίζονται σύμφωνα με την παρ. 2 τσυ 
άρθρου 68 του ν. 3386/2005. 
στ. Τρεις (3) έγχρωμες φωτογραφίες. 

2. Αρμόδιο όργανο για τη χορήγηση της άδειας διαμο¬ 
νής επί μακράν διαμένοντος είναι εκείνο που χορήγησε 
την τελευταία άδεια διαμονής, πριν από τη συνδρομή των 
προϋποθέσεων του παρόντος. 

3. Το αρμόδιο όργανο, αφού ζητήσει τη γνώμη της οικείας 
αστυνομικής αρχής για θέματα που αφορούν τη δημόσια 
τάξη και ασφάλεια της Χώρας, εξετάζει εάν πληρούνται σι 
προϋποθέσεις του άρθρου 4 του παρόντος. 

4. Το αρμόδιο όργανο, αφού λάβει υπόψη την ανωτέρω 
γνώμη, εκδίδει σχετική απόφαση, τσ αργότερο εντός έξι 
(6) μηνών από την ημερομηνία υποβολής της αίτησης με 
όλα τα απαιτούμενα δικαισλογητικά. Η ανωτέρω προθε¬ 
σμία μπορεί να παραταθεί για επιπλέον (3) μήνες και μόνο 
εφόσον συντρέχουν αιτιολογημένα ειδικές προϋποθέσεις. 
Σε περίπτωση θετικής απόφασης, χορηγείται στον υπήκοο 
τρίτης χώρας άδεια διαμονής ενιαίου τύπου κατ’ εφαρμογή 
του Κανονισμού (ΕΚ) με αριθμ. 1030/2002 του Συμβουλίου 
της 13ης Ιουνίου 2002 για την καθιέρωση αδειών διαμονής 
ενιαίου τύπου για τους υπηκόους τρίτων χωρών, όπως 
ισχύει. Στον τίτλο «τύπος άδειας» αναγράφεται «επί μακράν 
διαμένων - ΕΚ». 

5. Το καθεστώς του επί μακράν διαμένοντος είναι μόνιμο, 
υπό την επιφύλαξη του άρθρου 8 του παρόντος. 


Άρθρο 6 

(άρθρο 8 παρ. 2 της Οδηγίας) 

Διάρκεια και ανανέωση άδειας διαμσνής 
επί μακράν διαμένοντσς 

1. Η άδεια διαμσνής του επί μακράν διαμένοντος έχει 
διάρκεια ισχύος πέντε έτη, η οποία ανανεώνεται για 5 έτη 
κάθε φορά, χωρίς την ανάγκη συνδρομής των προϋποθέ¬ 
σεων του άρθρου 4 του παρόντος. 

2. Για την ανανέωση της άδειας διαμσνής, ο επί μακράν 
διαμένων υποχρεούται να υποβάλει αίτηση, πριν από τη 
λήξη της, στην αρμόδια υπηρεσία για την παραλαβή της 
αίτησης, σύμφωνα με τις διατάξεις του ν. 3386/2005, η 
οποία συνοδεύεται από τα εξής δικαιολογητικά: 

α) Ακριβές φωτοαντίγραφο όλων των σελίδων ισχύοντος 
διαβατηρίου ή άλλου ταξιδιωτικού εγγράφου αναγνωρι¬ 
σμένου από τη Χώρα μας και της προηγούμενης άδειας 
διαμονής του επί μακράν διαμένοντος, 

β) Τρεις (3) έγχρωμες φωτογραφίες. 

3. Η αρμόδια υπηρεσία για την παραλαβή της αίτησης 
ελέγχει την πληρότητα των δικαιολογητικών και διαβιβάζει 
τσ φάκελσ στην αρμόδια Υπηρεσία Αλλοδαπών της Περι¬ 
φέρειας που λειτουργεί στο νομό του τόπου κατοικίας, το 
αργότερο εντός 15 ημερών αφότου υποβληθεί η αίτηση. Η 
Υπηρεσία Αλλοδαπών της Περιφέρειας εξετάζει την αίτηση 
και, εφόσον δεν συντρέχουν οι λόγοι του άρθρου 8 του 
παρόντος, εκδίδει απόφαση, με την οποία ανανεώνεται η 
άδεια διαμονής επί μακράν διαμένοντος. 

Άρθρο 7 

(άρθρο 6 της Οδηγίας) 

Απόρριψη αίτησης για την χορήγηση άδειας διαμονής 
επί μακράν διαμένοντος για λόγους δημόσιας τάξης 
ή δημόσιας ασφάλειας 

1. Η αίτηση για τη χορήγηση της άδειας διαμσνής επί 
μακράν διαμένοντος μπορεί να απορρίπτεται για λόγους 
δημόσιας τάξης ή δημόσιας ασφάλειας. 

2. Η εξέταση των λόγων που αφορούν τη δημόσια τάξη 
ή τη δημόσια ασφάλεια της Χώρας αποτελεί προαπαιτού- 
μενο στοιχείο για την εξέταση του αιτήματος απόκτησης 
τσυ καθεστώτος επί μακράν διαμένοντος και τη χορήγηση 
της άδειας διαμσνής. Τ ο αρμόδισ όργανο για τη χορήγηση 
της άδειας διαμσνής υποχρεούται στο τέλος κάθε μήνα 
να αποστέλλει στις κατά τόπους αστυνομικές διευθύν¬ 
σεις ή διευθύνσεις ασφάλειας της Ελληνικής Αστυνομίας 
καταστάσεις με τα ακριβή στοιχεία των υπηκόων τρίτων 
χωρών, στους οποίους χορηγήθηκε ή ανανεώθηκε η άδεια 
διαμονής επί μακράν διαμένοντος. 

3. Κατά τη λήψη της σχετικής απόφασης εξετάζσνται η 
σοβαρότητα ή το είδος του αδικήματος κατά της δημό¬ 
σιας τάξης ή της δημόσιας ασφάλειας ή ο κίνδυνος που 
προέρχεται από το εν λόγω πρόσωπο, συνεκτιμώντας τη 
διάρκεια της διαμονής και την ύπαρξη δεσμών με τη Χώρα. 
Η άρνηση χσρήγησης της άδειας διαμσνής δεν μπορεί να 
βασίζεται στην επίκληση λόγων γενικότερης δημοσιονσ- 
μικής πολιτικής. 

Άρθρο 8 

(άρθρο 9 παρ. 1, 3, 4, 6, 7 της Οδηγίας) 

Ανάκληση ή απώλεια του καθεστώτος 
επί μακράν διαμένοντος 

1. Ο επί μακράν διαμένων δεν δικαιούται να διατηρεί το 
καθεστώς, εφόσον: 

α. Αποδειχθεί ότι έχει συμπράξει δολίως στην απόκτηση 
τσυ καθεστώτσς. 

β. Έχει εκδοθεί απόφαση απέλασης στο πρόσωπό του, 
σύμφωνα με τις διατάξεις του άρθρου 10 του παρόντος. 

γ. Έχει απουσιάσει από το έδαφος της Κοινότητας για 
διάστημα μεγαλύτερο ή ίσο των δώδεκα (12) διαδοχικών 
μηνών. 

δ. Συνιστά απειλή για τη δημόσια τάξη, συνεκτιμώντας τη 
σοβαρότητα των αδικημάτων που έχει διαπράξει, έστω κι 
αν η απειλή αυτή δεν αποτελεί λόγο απέλασης κατά την 
έννσια του άρθρου 10 του παρόντος. 

ε.Έχει αποκτήσει το καθεστώς του επί μακράν διαμένο- 
ντος σε άλλο κράτος μέλος της Ευρωπαϊκής Ένωσης, στο 
πλαίσιο της άσκησης του δικαιώματος διαμονής στα άλλα 
κράτη μέλη, δυνάμει της Οδηγίας 2003/109/ΕΚ. 

στ. Αποδειχθεί, με σποιονδήπστε τρόπσ, ότι έχει απου¬ 
σιάσει από το έδαφος της Ελλάδας για διάστημα πσυ 
υπερβαίνει τα έξι (6) έτη. 

2. Η λήξη της άδειας διαμονής επί μακράν διαμένοντος 
δεν αποτελεί, αυτοτελώς, λόγο ανάκλησης ή απώλειας του 
καθεστώτος επί μακράν διαμένοντος. 

3. Όταν η ανάκληση ή απώλεια του καθεστώτος δεν 
δικαιολογούν τη λήψη μέτρου απέλασης κατά την έννοια 
της παρ. 1 του άρθρου 10 του παρόντος, ο υπήκοος τρίτης 
χώρας μπορεί να υποβάλει αίτηση για άλλο λόγο, εκτός 
της απόκτησης του καθεστώτος επί μακράν διαμένοντος, 
σύμφωνα με τις διατάξεις του ν. 3386/2005, χωρίς να απαι¬ 
τείται χορήγηση της ειδικής θεώρησης εισόδου. 

Άρθρο 9 

(άρθρο 9 παρ. 5 της Οδηγίας) 

Επανάκτηση του καθεστώτος επί μακράν διαμένοντος 

1. Ο υπήκοος τρίτης χώρας, ο οποίος έχει απωλέσει το 
καθεστώς επί μακράν διαμένοντος, μπορεί να ζητήσει την 
επανάκτησή του, στις ακόλουθες περιπτώσεις: 

α. Όταν έχει απωλέσει το καθεστώς λόγω απουσίας από 
το έδαφος της Κοινότητας για διάστημα μεγαλύτερο ή ίσο 
των δώδεκα (12) διαδοχικών μηνών ή 
β. Όταν έχει απωλέσει το καθεστώς στην Ελλάδα, λόγω 
χορήγησης του καθεστώτος αυτού σε άλλο κράτος μέλος 
της Ευρωπαϊκής Ένωσης. 

2. Για την επανάκτηση του καθεστώτος, ο υπήκοος τρίτης 
χώρας υποβάλλει αίτηση στο όργανο που του είχε χορηγή¬ 
σει αρχικά το καθεστώς επί μακράν διαμένοντος, η οποία 
συνοδεύεται από τα εξής δικαιολογητικά: 

α. Επικυρωμένο φωτοαντίγραφο όλων των σελίδων 
ισχύσντος διαβατηρίου ή άλλου ταξιδιωτικού εγγράφου 
αναγνωρισμένου από τη Χώρα μας. Στην περίπτωση β της 
πρσηγούμενης παραγράφου απαιτείται φωτοαντίγραφο 
της άδειας διαμονής επί μακράν διαμένοντος που του είχε 
χορηγηθεί από το άλλο κράτος μέλος της Ευρωπαϊκής 
Ένωσης, μεταφρασμένο στην ελληνική γλώσσα. 

β. Απσδεικτικά στοιχεία ότι διαθέτει εξ ιδίων επαρκείς 
πόρους, ύψους τουλάχιστον οκτώ χιλιάδων πεντακοσίων 
ευρώ (8.500) ευρώ ετησίως, νόμιμης προέλευσης, ιδίως από 
τραπεζικό λογαριασμό ή σύνταξη του εξωτερικού. 

γ. Επικυρωμένο αντίγραφο της αίτησης σε ασφαλιστικό 
φορέα για την πλήρη κάλυψη δαπανών υγειονομικής πε¬ 
ρίθαλψης. Ο υπήκοος τρίτης χώρας υποχρεούται να ενη¬ 
μερώσει το αρμόδιο όργανο εντός μηνάς από την έκδοση 
της απόφασης του ασφαλιστικού φορέα επί της ανωτέρω 
αίτησης, καταθέτσντας επικυρωμένσ αντίγραφο του βι¬ 
βλιαρίου υγείας ή επίσημου σχετικού εγγράφου της Ευ¬ 
ρωπαϊκής Ένωσης. 

δ. Επικυρωμένο συμβόλαιο αγοράς κατοικίας ή θεωρημέ¬ 
νη σύμβαση μίσθωσης κατοικίας από Δημόσια Οικονσμική 
Υπηρεσία. 

ε. Τρεις (3) έγχρωμες φωτσγραφίες. 

3. Κατά τα λοιπά ακολουθείται η διαδικασία των άρθρων 
5 και 6 ταυ παρόντος. 


Άρθρο 10 

(άρθρο 12 παρ. 1, 2, 3 της Οδηγίας) 

Απέλαση - πρσστασία από την απέλαση 

1. Η απέλαση του υπηκόου τρίτης χώρας με καθεστώς 
επί μακράν διαμένσντος επιτρέπεται κατ’ εφαρμογή των 
διατάξεων των άρθρων 76 επ. του ν. 3386/2005, όταν συνι- 
στά ενεστώσα και ειδικά αιτιολογημένη απειλή κατά της 
δημόσιας τάξης ή της δημόσιας ασφάλειας. 

2. Η απόφαση απέλασης δεν μπορεί να βασίζεται στην 
επίκληση λόγων γενικότερης δημοσιονομικής πολιτικής. 

3. Η λήψη μέτρου απέλασης απαγορεύεται στις περιπτώ¬ 
σεις του άρθρου 79 του ν. 3386/2005. 

4. Κατά την εξέταση των λόγων που δικαιολογούν την 
λήψη μέτρου απέλασης στο πρόσωπο του επί μακράν δι- 
αμένοντος συνεκτιμώνταί: 

α. Η διάρκεια διαμονής του στη Χώρα. 

β. Οι επιπτώσεις στσν ίδιο και τα μέλη της οικογένειάς 
του. 

γ. Οι δεσμοί με τη χώρα διαμονής ή η απουσία δεσμών 
με τη χώρα καταγωγής του. 

δ. Η ηλικία του ενδιαφερομένου προσώπου. 

Άρθρο 11 

(άρθρα 10, 7 παρ. 2 και 12 παρ. 4, 5 της Οδηγίας) 
Δικαίωμα προσφυγής. 

1. Η απόφαση απόρριψης αίτησης για χορήγηση άδειας 
διαμσνής επί μακράν διαμένοντος, ανάκλησης της άδειας 
διαμσνής ή απέλασης πρέπει να αιτιολσγείται. Η απόφαση 
κοινοποιείται στον ενδιαφερόμενο, ο οποίος ενημερώνεται 
με έγγραφο κοινοποίησης για τα, κατά το παρόν άρθρο, 
μέσα προστασίας, καθώς και για την προθεσμία άσκησής 
τσυς. 

2. Γ ια τις αποφάσεις που εκδίδονται δυνάμει του παρό¬ 
ντος, ασκείται αίτηση θεραπείας, σύμφωνα με το άρθρο 
24 του ν. 2690/1999 (ΦΕΚ Α' 45), όπως ισχύει. 

3. Κατά της απόφασης απέλασης ασκείται πρσσφυγή 
κατά το άρθρο 77 του ν. 3386/2005. 

4. Κατά της απόφασης απόρριψης της αίτησης για χορή¬ 
γηση άδειας διαμονής επί μακράν διαμένοντος, της ανάκλη¬ 
σης ή μη ανανέωσής της, της απώλειας ταυ καθεστώτος 
ή της απόφασης απέλασης, ασκείται αίτηση ακύρωσης 
ενώπιον του αρμόδιου διοικητικού δικαστηρίου, κατ’ εφαρ¬ 
μογή των διατάξεων του άρθρου 15 του ν. 3068/2002 (ΦΕΚ 
Α' 274), όπως ισχύει. 

5. Γ ια την άσκηση του ένδικου μέσου κατά της απόφα¬ 
σης απέλασης, χσρηγείται στον επί μακράν διαμένοντα 
που δεν διαθέτει επαρκείς πόρους για το σκοπό αυτό, το 
ευεργέτημα πενίας, σύμφωνα με τις διατάξεις της κείμενης 
νομοθεσίας. 

Άρθρα 12 

(άρθρο 11 της Οδηγίας) 

Δικαιώματα και υποχρεώσεις επί μακράν διαμένοντος 

1. Ο επί μακράν διαμένων απολαύει ίσης μεταχείρισης με 
τους ημεδαπούς όσον αφορά: 

α. Την πρόσβαση στη μισθωτή ή μη μισθωτή δραστηρι¬ 
ότητα και τσυς όρους απασχόλησης και εργασίας, περι- 
λαμβανομένων των όρων απόλυσης και αμσιβής. Δεν επι¬ 
τρέπεται πρόσβαση σε δραστηριότητες που αφορούν την 
άσκηση δημόσιας εξουσίας. 

β. Την εκπαίδευση και την επαγγελματική κατάρτιση, 
περιλαμβανομένων των υποτροφιών σπουδών. 

γ. Την αναγνώριση επαγγελματικών διπλωμάτων, πιστο¬ 
ποιητικών και άλλων τίτλων. 

δ. Την κοινωνική ασφάλεια και τα βασικά πλεσνεκτήματα 
της κοινωνικής αρωγής και προστασίας, όπως αυτά ορι- 
οθετούνται στο πλαίσιο ιδίως των ν. 4051/1960 «Περί ενι- 

σχύσεως απροστάτευτων παίδων» (ΦΕΚ Α' 68), ν.δ. 57/1973 
«Περί λήψεως μέτρων κοινωνικής προστασίας οικονομικώς 
αδυνάτων και καταργήσεως των διεπουσών τον θεσμόν 
της απορίας διατάξεων» (ΦΕΚ Α' 149), ν. 1302/1982 «Για 
την επικύρωση της Διεθνούς Σύμβασης εργασίας αριθμ. 
103/1952 (ΦΕΚ Α' 133), ν. 2101/1992 «Κύρωση της Διεθνούς 
Σύμβασης για τα δικαιώματα των παιδιών» (ΦΕΚ Α' 192), 
V. 3454/2006 «Ενίσχυση της οικογένειας και λοιπές διατά¬ 
ξεις» (ΦΕΚ Α' 75). 
ε. Τις φορολογικές διευκολύνσεις, 
στ. Την πρόσβαση και παροχή αγαθών και υπηρεσιών που 
βρίσκονται στη διάθεση του κοινού και την πρόσβαση στις 
διαδικασίες απόκτησης στέγης. 

ζ. Την ελευθερία του συνεταιρίζεσθαι και της εγγραφής 
και συμμετοχής σε οργανώσεις εργαζομένων ή εργοδοτών 
ή σε οποιαδήποτε οργάνωση της οποίας τα μέλη ασκούν 
συγκεκριμένο επάγγελμα, περιλαμβανομένων και των πλεο¬ 
νεκτημάτων που παρέχονται από αυτόν τον τύπο οργά¬ 
νωσης, υπό την επιφύλαξη των διατάξεων περί δημόσιας 
τάξης και δημόσιας ασφάλειας. 

η. Την ελεύθερη κίνηση και εγκατάσταση στο σύνολο της 
Επικράτειας. Το δικαίωμα αυτό μπορεί να περιορίζεται σύμ¬ 
φωνα με τις διατάξεις του άρθρου 74 του ν. 3386/2005. 

2. Το δικαίωμα της ίσης μεταχείρισης που προβλέπεται 
στις διατάξεις των στοιχείων β, δ, ε, στ και ζ της παρ. 1 
ασκείται στις περιπτώσεις που ο τόπος κατοικίας του επί 
μακράν διαμένοντος ή των μελών της οικογένειας, για τα 
οποία αυτός ζητά την παροχή των ως άνω δικαιωμάτων, 
ευρίσκεται εντός της επικράτειας της Χώρας. 

3. Το δικαίωμα της ίσης μεταχείρισης περιορίζεται ως 
προς την: 

α. Πρόσβαση σε μισθωτή ή μη μισθωτή δραστηριότητα 
η οποία, σύμφωνα με τις διατάξεις της κείμενης νομοθε¬ 
σίας, ασκείται αποκλειστικά από Έλληνες ή πολίτες της 
Ευρωπαϊκής Ένωσης ή του Ε.Ο.Χ. 

β. Πρόσβαση στην εκπαίδευση και επαγγελματική κατάρ¬ 
τιση, για την οποία μπορεί να απαιτείται να αποδείξει ο 
επί μακράν διαμένων την απαιτούμενη για το σκοπό αυτό 
γλωσσική επάρκεια. 

γ. Είσοδο στα Ιδρύματα Τριτοβάθμιας Εκπαίδευσης 
Πανεπιστημιακού και Τεχνολογικού Τομέα της Ανώτατης 
Εκπαίδευσης, για την οποία απαιτείται η προηγούμενη εκ¬ 
πλήρωση των εκπαιδευτικών προϋποθέσεων της ισχύουσας 
νομοθεσίας. 

ΚΕΦΑΛΑΙΟ Γ 

ΔΙΚΑΙΩΜΑ ΔΙΑΜΟΝΗΣ ΥΠΗΚΟΟΥ ΤΡΙΤΗΣ ΧΩΡΑΣ 
ΜΕ ΚΑΘΕΣΤΩΣ ΕΠΙ ΜΑΚΡΟΝ ΔΙΑΜΕΝΟΝΤΟΣ 
ΣΕ ΑΛΛΟ ΚΡΑΤΟΣ ΜΕΛΟΣ ΤΗΣ ΕΥΡΩΠΑΪΚΗΣ ΕΝΩΣΗΣ 

Άρθρο 13 

(άρθρα 14,15,19 και 18 παρ. 4 της Οδηγίας) 
Δικαίωμα διαμονής και χορήγηση άδειας διαμονής, στην 
Ελλάδα, σε υπήκοο τρίτης χώρας με καθεστώς επί μα¬ 
κράν διαμένοντος σε άλλο κράτος μέλος 
της Ευρωπαϊκής Ένωσης 

1. Ο επί μακράν διαμένων, ο οποίος έχει αποκτήσει το 
καθεστώς αυτό σε άλλο κράτος μέλος της Ευρωπαϊκής 
Ένωσης, μπορεί να διαμένει, υπό όρους, στη Χώρα, για 
διάστημα που υπερβαίνει τους τρεις μήνες, για τους ακό¬ 
λουθους λόγους: 

α. Γ ια την άσκηση μισθωτής δραστηριότητας. Στην πε¬ 
ρίπτωση αυτή, ο επί μακράν διαμένων θα πρέπει να έχει 
συνάψει σύμβαση εργασίας, από την οποία προκύπτει ότι η 
αμοιβή του είναι ίση, τουλάχιστον, με τις μηνιαίες αποδοχές 
του ανειδίκευτου εργάτη. Οι όροι και η διαδικασία χορήγη¬ 
σης της οικείας άδειας διαμονής καθορίζονται σύμφωνα με 
τις αντίστοιχες διατάξεις του ν. 3386/2005, όπως ισχύει. 


β. Γ ια την άσκηση μη μισθωτής δραστηριότητας, καθώς 
και για τα οικονομικώς ανεξάρτητα άτομα. Στις περιπτώ¬ 
σεις αυτές, για τους όρους και προϋποθέσεις χορήγησης 
των οικείων αδειών διαμονής, εφαρμόζονται αναλόγως οι 
αντίστοιχες διατάξεις του ν. 3386/2005, όπως ισχύει. 

γ. Γ ια σπουδές. Στην περίπτωση αυτή, ο επί μακράν διαμέ- 
νων θα πρέπει να έχει εγγραφεί ή να έχει γίνει αποδεκτός 
προς εγγραφή στο οικείο εκπαιδευτικό ίδρυμα, σύμφωνα με 
την παρ. 1 του άρθρου 28 του ν. 3386/2005, όπως ισχύει. Οι 
όροι και η διαδικασία χορήγησης της οικείας άδειας δια¬ 
μονής καθορίζονται, σύμφωνα με τις αντίστοιχες διατάξεις 
του V. 3386/2005, όπως ισχύει. 

δ. Γ ια την επαγγελματική κατάρτιση. Στην περίπτωση 
αυτή, ο επί μακράν διαμένων θα πρέπει να έχει γίνει δεκτός 
από Ινστιτούτο Επαγγελματικής Κατάρτισης (Ι.Ε.Κ.) και να 
του έχει χορηγηθεί σχετική έγκριση φοίτησης από τον 
Οργανισμό Επαγγελματικής Κατάρτισης (Ο.Ε.Ε.Κ.), σύμφωνα 
με τις διατάξεις του άρθρου 30 του ν. 3386/2005, όπως 
ισχύει. Οι όροι και η διαδικασία χορήγησης της οικείας 
άδειας διαμονής καθορίζονται, αναλόγως, σύμφωνα με τις 
αντίστοιχες διατάξεις του ν. 3386/2005. 

2. Γ ια τη χορήγηση άδειας διαμονής στις παραπάνω πε¬ 
ριπτώσεις, απαιτείται να αποδεικνύεται ότι ο ενδιαφερό¬ 
μενος διαθέτει: 

α. επαρκείς πόρους, σε επίπεδο σταθερού εισοδήματος 
για την κάλυψη των δαπανών διαβίωσης, σύμφωνα με τις 
ειδικότερες διατάξεις του ν. 3386/2005, όπως ισχύει. 

β. Ασφάλιση ασθενείας που να καλύπτει κινδύνους παρό¬ 
μοιους με εκείνους των ημεδαπών, σύμφωνα με τις σχετικές 
προβλέψεις του ν. 3386/2005, όπως ισχύει. 

3. Στις περιπτώσεις των στοιχείων α και β της παρ. 1 του 
παρόντος άρθρου, δίνεται προτεραιότητα στους πολίτες 
της Ευρωπαϊκής Ένωσης, τους υπηκόους τρίτων χωρών, 
εφόσον προβλέπεται από την κοινοτική νομοθεσία και τους 
υπηκόους τρίτων χωρών οι οποίοι διαμένουν νομίμως στην 
Ελλάδα και λαμβάνουν επίδομα ανεργίας. 

4. Για τη χορήγηση της αντίστοιχης άδειας διαμονής, τα 
πρόσωπα της παρ. 1 του παρόντος άρθρου υποβάλλουν 
αίτηση το αργότερο εντός τριών μηνών από την είσοδό 
τους στη Χώρα στο αρμόδιο όργανο, εφόσον πληρούνται 
οι παραπάνω προϋποθέσεις, η οποία συνοδεύεται από τα 
εξής δικαιολογητικά: 

α. Επικυρωμένο φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου αναγνωρισμένου από τη 
Χώρα μας. 

β. Φωτοαντίγραφο της άδειας διαμονής του επί μακράν 
διαμένοντος που του χορήγησε το πρώτο κράτος μέλος, 
μεταφρασμένο στην ελληνική γλώσσα. 

γ. Τα, κατά περίπτωση, δικαιολογητικά που απαιτούνται 
για την απόδειξη των προϋποθέσεων της παρ. 1, βάσει των 
αντιστοιχούν διατάξεων του ν. 3386/2005. 

δ. Βεβαίωση ότι έχει υποβληθεί αίτηση στον οικείο 
ασφαλιστικό φορέα για την κάλυψη δαπανών υγειονομι¬ 
κής περίθαλψης. Ο υπήκοος τρίτης χώρας υποχρεούται 
να ενημερώσει την αρμόδια Υπηρεσία Αλλοδαπών και 
Μετανάστευσης της Περιφέρειας, εντός μηνάς από την 
έκδοση της απόφασης του ασφαλιστικού φορέα επί της 
ανωτέρω αίτησης, καταθέτοντας επικυρωμένο αντίγραφο 
του βιβλιαρίου υγείας ή επίσημου σχετικού εγγράφου της 
Ευρωπαϊκής Ένωσης. 

ε. Πιστοποιητικό υγείας που χορηγείται από Κρατικό 
Νοσηλευτικό Ίδρυμα, Κέντρο Υγείας ή Θεραπευτήριο και 
Ιατρείο του Ι.Κ.Α., με το οποίο πιστοποιείται ότι δεν πάσχει 
από νόσημα, το οποίο σύμφωνα με τα Διεθνή Επιδημιολογι- 
κά Δεδομένα και την Παγκόσμια Οργάνωση Υγείας (Π.Ο.Υ.) 
μπορεί να αποτελεί κίνδυνο για τη δημόσια υγεία. 

5. Η αρμόδια υπηρεσία για την παραλαβή της αίτησης, 
σύμφωνα με τις διατάξεις ταυ ν. 3386/2005, ελέγχει την 
πληρότητα των δικαισλσγητικών και διαβιβάζει τσν φάκελσ 
στην αρμάδια Υπηρεσία Αλλοδαπών και Μετανάστευσης 
της Περιφέρειας που λειτουργεί στον νομά του τάπου κα¬ 
τοικίας, το αργάτερο εντάς 15 ημερών αφότου υποβληθεί 
η αίτηση. Η Υπηρεσία Αλλοδαπών και Μετανάστευση της 
Περιφέρειας εξετάζει την αίτηση και, εφόσον πληρούνται 
οι ανωτέρω προϋποθέσεις και δεν συντρέχουν λόγοι που 
αφορούν τη δημόσια τάξη, τη δημάσια ασφάλεια ή τη δη- 
μάσια υγεία σύμφωνα με τις διατάξεις του άρθρου 15 του 
παράντος, εκδίδει απάφαση, με την οποία χορηγεί την 
αντίστοιχη άδεια διαμονής. Η απάφαση αυτή κοινοποιείται 
στο σημείο επαφής, σύμφωνα με τις διατάξεις του άρθρου 
19 του παρόντος. 

6. Η διαδικασία εξέτασης της αίτησης ολοκληρώνεται 
το αργότερο εντός τεσσάρων μηνών, αφότου υποβλήθηκε 
η αίτηση με τα απαιτούμενα δικαιολογητικά. Αν η αίτηση 
συνοδεύεται από ελλιπή δικαιολογητικά ή συντρέχουν εξαι¬ 
ρετικοί λόγοι, η ανωτέρω προθεσμία μπορεί να υπερβαίνει 
τους τέσσερις (4) μήνες και μέχρι τρεις (3) επιπλέον μήνες. 
Το αρμόδιο όργανο ενημερώνει σχετικά τον αιτούντα. 

7. Η διάρκεια ισχύος της εν λάγω άδειας διαμονής, κα¬ 
θώς και η διαδικασία ανανέωσής της καθορίζονται, κατά 
περίπτωση, σύμφωνα με τις διατάξεις του ν. 3386/2005, 
άπως ισχύει. 

8. Το παράν κεφάλαιο δεν εφαρμάζεται στους παρακάτω 
υπηκάους τρίτων χώρων που είναι επί μακράν διαμένοντες 
σε άλλο κράτος μέλος της Ευρωπαϊκής Ένωσης: 

α. Μισθωτούς εργαζόμενους που απασχολούνται από 
φορέα παροχής υπηρεσιών στο πλαίσιο διασυνοριακής 
παροχής υπηρεσιών, σύμφωνα με τις διατάξεις του άρθρου 
18 του ν. 3386/2005. 

β. Φορείς παροχής διασυνοριακών υπηρεσιών. 

9. Υπήκοοι τρίτων χωρών που είναι επί μακράν διαμένο- 
ντες σε άλλο κράτος μέλος της ΕυρωπαϊκήςΈνωσης μπο¬ 
ρούν να εισέλθουν στη Χώρα για εποχιακή εργασία σύμ¬ 
φωνα με τις διατάξεις του άρθρου 16 του ν. 3386/2005. 

10. Για τα θέματα που αφορούν στην κοινωνική ασφάλεια 
των υπηκάων τρίτων χωρών με καθεστώς επί μακράν δια- 
μένοντος σε άλλο κράτος μέλος και ασκούν το δικαίωμα 
διαμονής τους στην Ελλάδα, δυνάμει του παρόντος κεφα¬ 
λαίου, ισχύει το κοινοτικό δίκαιο στον τομέα της κοινωνικής 
ασφάλειας. 

Άρθρο 14 

(άρθρα 16,19 παρ. 3 της Οδηγίας) 

Μέλη οικογένειας υπηκάου τρίτης χώρας που ασκεί το 
δικαίωμα διαμονής στην Ελλάδα 
ως επί μακράν διαμένων σε άλλο κράτος μέλος 
της ΕυρωπαϊκήςΈνωσης 

1. Ο υπήκοος τρίτης χώρας με καθεστώς επί μακράν δια- 
μένοντος σε άλλο κράτος μέλος της ΕυρωπαϊκήςΈνωσης 
μπορεί να συνοδεύεται ή να επανενωθεί με τα, κατά το 
άρθρο 2, του υπ’ αριθ. 131/2006 Προεδρικού Διατάγματος 
«Εναρμόνιση της ελληνικής νομοθεσίας με την Οδηγία 
2003/86/ΕΚ σχετικά με το δικαίωμα οικογενειακής επα¬ 
νένωσης», μέλη της οικογένειας του, εφάσον η οικογένεια 
είχε ήδη συγκροτηθεί στο άλλο κράτος μέλος. 

2. Τα ανωτέρω μέλη οικογένειας υποβάλλουν αίτηση για 
τη χορήγηση άδειας διαμονής, στην αρμόδια για την παρα¬ 
λαβή της αίτησης υπηρεσία, σύμφωνα με τον ν. 3386/2005, 
το αργότερο εντός τριών μηνών από την είσοδό τους στη 
Χώρα, η οποία συνοδεύεται από τα εξής δικαιολογητικά: 


α. Επικυρωμένο φωτοαντίγραφο ισχύοντος διαβατηρίου 
ή άλλου ταξιδιωτικού εγγράφου αναγνωρισμένου από τη 
Χώρα μας. 

β. Φωτοαντίγραφο της άδειας διαμονής επί μακράν δια- 
μένοντος ή της άδειας διαμονής για οικογενειακή επανέ¬ 
νωση ή άλλης άδειας διαμονής που τους έχει χορηγηθεί 
από το πρώτο κράτος μέλος στο οποίο διέμεναν με τον 
επί μακράν διαμένοντα. 

γ. Υπεύθυνη δήλωση άτι εξακολουθούν να συντρέχουν οι 
προϋποθέσεις της οικογενειακής κατάστασης, άπως αυτές 
είχαν διαμορφωθεί στο κράτος μέλος της Ευρωπαϊκής 
Ένωσης στο οποίο διέμεναν. 

δ. Αποδεικτικά στοιχεία άτι τα μέλη της οικογένειας ή 
ο επί μακράν διαμένων που ασκεί το δικαίωμα διαμονής 
στην Ελλάδα και τον οποίο συνοδεύουν ή επανενώνονται 
με αυτάν, διαθέτουν επαρκείς πόρους, σε επίπεδο σταθε¬ 
ρού ετήσιου εισοδήματος, χωρίς να απαιτείται προσφυγή 
στο σύστημα κοινωνικής αρωγής της Χώρας, για την κά¬ 
λυψη των δαπανών διαβίωσης. Το ύψος και τα αντίστοιχα 
δικαιολογητικά που αποδεικνύουν τους επαρκείς πόρους 
καθορίζονται στη παράγραφο 4, στοιχείο δ, του άρθρου 5 
του υπ’ αριθ. 131/2006 Προεδρικού Διατάγματος «Εναρμό¬ 
νιση της ελληνικής νομοθεσίας με την Οδηγία 2003/86/ΕΚ 
σχετικά με το δικαίωμα οικογενειακής επανένωσης». 

ε. Επικυρωμένο αντίγραφο της αίτησης σε ασφαλιστικά 
φορέα ή επικυρωμένο αντίγραφο του βιβλιαρίου υγείας 
για την κάλυψη δαπανών υγειονομικής περίθαλψης που 
να καλύπτει και τα μέλη της οικογένειας, τα οποία τον 
συνοδεύουν ή πράκειται να επανενωθούν μαζί του. Στην 
περίπτωση υποβολής της ανωτέρω βεβαίωσης, ο υπήκοος 
τρίτης χώρας υποχρεούται να ενημερώσει την αρμάδια 
Υπηρεσία Αλλοδαπών και Μετανάστευσης της Περιφέρειας 
εντός μηνός από την έκδοση της απόφασης του ασφαλι¬ 
στικού φορέα επί της αναιτέρω αίτησης, καταθέτοντας 
επικυρωμένο αντίγραφο του βιβλιαρίου υγείας ή επίσημου 
σχετικού εγγράφου της ΕυρωπαϊκήςΈνωσης. 

3. Το αρμάδιο για την υποβολή της αίτησης όργανο ελέγ¬ 
χει την πληρότητα των δικαιολογητικών και διαβιβάζει το 
φάκελο στην αρμάδια Υπηρεσία Αλλοδαπών και Μετανά¬ 
στευσης της Περιφέρειας που λειτουργεί στο νομά του 
τόπου κατοικίας, το αργότερο εντός 15 ημερών αφότου 
υποβληθεί η αίτηση. Η Υπηρεσία Αλλοδαπών και Μετανά¬ 
στευσης της Περιφέρειας εξετάζει την αίτηση και εφάσον 
πληρούνται οι ανωτέρω προϋποθέσεις και δεν συντρέχουν 
λόγοι που αφορούν τη δημόσια τάξη ή τη δημάσια ασφά¬ 
λεια και τη δημόσια υγεία, σύμφωνα με τις διατάξεις του 
άρθρου 15 του παράντος, εκδίδει απάφαση, με την οποία 
χορηγεί άδεια διαμονής για οικογενειακή επανένωση. Η 
άδεια διαμονής των μελών της οικογένειας ακολουθεί την 
τύχη της άδειας διαμονής του συντηρούντος. Η απάφαση 
αυτή κοινοποιείται στο σημείο επαφής, σύμφωνα με τις 
διατάξεις του άρθρου 19 του παράντος. 

4. Η διαδικασία εξέτασης της αίτησης ολοκληρώνεται 
το αργάτερο εντός τεσσάρων μηνών, αφάτου υποβλήθηκε 
η αίτηση με τα απαιτούμενα δικαιολογητικά. Αν η αίτηση 
συνοδεύεται απά ελλιπή δικαιολογητικά ή σε περίπτω¬ 
ση συνδρομής εξαιρετικών λόγων, η ανωτέρω προθεσμία 
μπορεί να υπερβαίνει τους τέσσερις (4) μήνες και μέχρι 
τρεις (3) επιπλέον μήνες. Το αρμόδιο όργανο ενημερώνει 
σχετικά τον αιτούντα. 

5. Σε περίπτωση που η οικογένεια συγκροτήθηκε μετά 
την άσκηση του δικαιώματος διαμονής στην Ελλάδα, ισχύ¬ 
ουν οι διατάξεις του υπ’ αριθ. 131/2006 Προεδρικού Δια¬ 
τάγματος «Εναρμάνιση της ελληνικής νομοθεσίας με την 
Οδηγία 2003/86/ΕΚ σχετικά με το δικαίωμα οικογενειακής 
επανένωσης». 

Άρθρο 15 

(άρθρα 17, 20 και 18 παρ. 1, 2 και 3 της Οδηγίας) 
Απόρριψη αίτησης για χορήγηση άδειας διαμονής 
σε υπήκοο τρίτης χώρας με καθεστώς επί μακράν 

διαμένοντος σε άλλο κράτος μέλος της Ευρωπαϊκής 
Ένωσης και στα μέλη της οικογένειάς του, 
για λόγους δημόσιας τάξης, δημόσιας ασφάλειας 
ή δημόσιας υγείας 

1. Η αίτηση για χσρήγηση άδειας διαμονής σε επί μακράν 
διαμένσντα ή σε μέλη της σικσγένειάς τσυ δυνάμει ταυ 
παρόντσς κεφαλαίσυ μπσρεί να απορρίπτεται για λόγους 
δημόσιας τάξης ή δημόσιας ασφάλειας. Η εξέταση των 
λόγων που αφορούν στη δημόσια τάξη ή τη δημόσια ασφά¬ 
λεια της Χώρας απστελεί προαπαιτσύμενσ στοιχεία κατά 
την εξέταση του αιτήματος για τη χορήγηση της σικείας 
άδειας διαμσνής. Τσ αρμόδιο όργανο για τη χορήγηση της 
άδειας διαμσνής υπσχρεσύται στσ τέλος κάθε μήνα να 
αποστέλλει, στις κατά τόπσυς αστυνσμικές διευθύνσεις ή 
διευθύνσεις ασφάλειας της Ελληνικής Αστυνσμίας, κατα¬ 
στάσεις με τα ακριβή στσιχεία των υπηκόων τρίτων χωρών 
στους οποίους χορηγήθηκε άδεια διαμονής, δυνάμει του 
παρόντος κεφαλαίου. 

2. Κατά την εξέταση των θεμάτων πσυ αφσρούν στη 
δημόσια τάξη ή δημόσια ασφάλεια, εξετάζσνται η σαβα- 
ρότητα ή τσ είδσς τσυ αδικήματσς ή σ κίνδυνσς που αντι¬ 
προσωπεύει τσ εν λόγω πρόσωπσ. Η άρνηση χσρήγησης 
της άδειας διαμονής δυνάμει του παρόντος κεφαλαίου δεν 
μπορεί να βασίζεται στην επίκληση λόγων γενικότερης 
δημσσισνσμικής πσλιτικής. 

3. Η αίτηση για χορήγηση άδειας διαμσνής σε υπήκσσ 
τρίτης χώρας με καθεστώς επί μακράν διαμένοντος σε 
άλλο κράτος μέλος της Ευρωπαϊκής Ένωσης ή σε μέλη της 
σικσγένειάς του δυνάμει του παρόντος κεφαλαίου μπορεί 
να απορρίπτεται για λόγους δημόσιας υγείας. 

Οι μόνες ασθένειες πσυ μπσρούν να δικαισλογήσουν άρ¬ 
νηση εισόδου ή του δικαιώματος διαμονής είναι εκείνες 
που προβλέπονται από την Παγκόσμια Οργάνωση Υγείας, 
καθώς και άλλες λσιμώδεις, μεταδστικές ή παρασιτικές 
ασθένειες, οι οποίες επιβάλλουν τη λήψη μέτρων για την 
προστασία της δημόσιας υγείας. Η διαπίστωση, μετά την 
έκδσση της αρχικής άδειας διαμσνής, ότι σ υπήκσος τρίτης 
χώρας πάσχει από ασθένεια, από την σποία προσεβλήθη 
μετά την είσσδό τσυ στη Χώρα, δεν αποτελεί λόγο για τη 
μη ανανέωση της άδειας διαμονής του ή την απομάκρυνση 
τσυ από τσ έδαφος της Χώρας. 

4. Οι παρ. 1, 2, 4 και 5 του άρθρου 11 του παρόντος εφαρ¬ 
μόζονται και για τις ανωτέρω άδειες διαμονής. 

Άρθρο 16 

(άρθρο 21 Οδηγίας) 

Δικαιώματα και υποχρεώσεις υπηκόων τρίτης χώρας 
με καθεστώς επί μακράν διαμένσντσς σε άλλσ 
κράτσς μέλος της Ευρωπαϊκής Ένωσης 
πσυ είναι κάτοχοι άδειας διαμονής στην Ελλάδα 

1. Οι υπήκσσι τρίτης χώρας με καθεστώς επί μακράν διαμέ- 
νσντος σε άλλσ κράτος μέλος της Ευρωπαϊκής Ένωσης πσυ 
διαμένσυν στην Ελλάδα δυνάμει του παρόντος κεφαλαίου 
απολαύουν ίσης μεταχείρισης με τους ημεδαπούς στους το¬ 
μείς και υπό τους όρους του άρθρου 12 του παρόντος. 

2. Οι υπήκοοι τρίτης χώρας με καθεστώς επί μακράν 
διαμένσντσς σε άλλσ κράτος μέλος της Ευρωπαϊκής Ένω¬ 
σης που διαμένουν στην Ελλάδα με σκοπό την άσκηση 
μισθωτής δραστηριότητας, δυνάμει τσυ παρόντσς κεφα¬ 
λαίου, δεν επιτρέπεται, κατά το πρώτο δωδεκάμηνο, να 
απασχοληθούν σε άλλη ειδικότητα από εκείνη, για την 
οπαία τους χορηγήθηκε η αρχική άδεια διαμονής, καθώς 
και να μεταβάλουν τον ασφαλιστικό τσυς φσρέα. 


3. Τα πρόσωπα πσυ εισέρχσνται στη Χώρα δυνάμει των 
στσιχείων γ' και δ' της παρ. 1 του άρθρου 13 του παρόντος 
επιτρέπεται να εργάζονται μόνο με καθεστώς μερικής απα¬ 
σχόλησης, υπό τσυς όρους που προβλέπονται στο άρθρο 
35 του ν. 3386/2005. 

4. Τα μέλη της οικογένειας που είναι κάτοχοι άδειας 
διαμονής δυνάμει του παρόντος κεφαλαίου υπόκεινται στα 
δικαιώματα και τις υπσχρεώσεις τσυ άρθρσυ 10 τσυ υπ’ 
αριθ. 131/2006 Προεδρικσύ Διατάγματος «Εναρμόνιση της 
ελληνικής νομοθεσίας με την Οδηγία 2003/86/ΕΚ σχετικά 
με τσ δικαίωμα σικσγενειακής επανένωσης». 

Άρθρο 17 

(άρθρο 22 της Οδηγίας) 

Ανάκληση της άδειας διαμσνής 
και υπσχρέωση επανεισδσχής 

Ι.Έως ότσυ ο υπήκοος τρίτης χώρας αποκτήσει καθεστώς 
επί μακράν διαμονής στην Ελλάδα, η άδεια διαμονής του 
δεν ανανεώνεται ή ανακαλείται και ο ενδιαφερόμενος και τα 
μέλη της οικογένειας του υποχρεούνται να εγκαταλείψουν 
το έδαφος της χώρας, στις ακόλουθες περιπτώσεις: 

α. Για λόγσυς δημόσιας τάξης ή δημόσιας ασφάλειας, 
σύμφωνα με το άρθρο 15 του παρόντος. 

β. Όταν οι όροι και οι προϋποθέσεις των άρθρων 13 και 
14 του παρόντος δεν πληρούνται πλέον. 

γ. Όταν ο υπήκοος τρίτης χώρας δεν διαμένει νομίμως 
στη Χώρα. 

2. Αν ληφθεί ένα από τα μέτρα πσυ αναφέρσνται στην 
παρ. 1, ο υπήκσος τρίτης χώρας, στον οποίον αφορά, οφεί¬ 
λει να επιστρέφει αμέσως στσ πρώτσ κράτσς μέλος που 
του χορήγησε τσ καθεστώς επί μακράν διαμένσντσς. 

3. Στην περίπτωση που ένα από τα μέτρα που αναφέ- 
ρονται στην παρ. 1 ληφθεί από δεύτερα κράτσς μέλσς και 
αφορά σε υπήκσσ τρίτης χώρας, ο οπαίας έχει υπαχθεί στσ 
καθεστώς τσυ επί μακράν διαμένσντσς στην Ελλάδα και 
ασκεί τσ δικαίωμα διαμσνής τσυ στσ δεύτερα κράτσς μέ¬ 
λσς, σι αρμόδιες ελληνικές αρχές οφείλσυν να επιτρέψουν 
αμέσως και χωρίς διατυπώσεις, την επανεισδσχή αυτσύ και 
των μελών της σικσγένειάς τσυ στην Ελλάδα. 

4. Μέχρι να απσκτήσει καθεστώς επί μακράν διαμένσ- 
ντος στην Ελλάδα και με την επιφύλαξη της υποχρέωσης 
επανεισδσχής που προβλέπεται στην παρ. 2, σι αρμόδιες 
ελληνικές αρχές μπορούν να απελάσουν τον υπήκοο τρίτης 
χώρας από το έδαφος της Ευρωπαϊκής Ένωσης, σύμφωνα 
με το άρθρο 10 του παρόντος και δυνάμει των εγγυήσεων 
του άρθρου αυτού, για σοβαρούς λόγους δημόσιας τάξης 
ή δημόσιας ασφάλειας. Στις περιπτώσεις αυτές, σι αρμό¬ 
διες ελληνικές αρχές προβαίνσυν σε διαβσύλευση με τις 
αντίστοιχες αρχές του πρώτου κράτους μέλους. 

Οι αρμόδιες ελληνικές αρχές, στο πλαίσιο της ανωτέρω 
διαβούλευσης, ζητούν, από το πρώτο κράτος μέλος, τις 
αναγκαίες πληροφορίες για την έκδοση και εκτέλεση της 
απόφασης απέλασης. 

5. Οι απσφάσεις απέλασης, βάσει των στσιχείων β και γ 
της παρ. 1 του παρόντος άρθρου, δεν συνοδεύονται από 
μόνιμη απαγόρευση διαμονής. 

6. Σε περίπτωση που ληφθεί ένα από τα μέτρα που ανα- 
φέρονται στην παρ. 1 και σι αρμόδιες ελληνικές αρχές 
ζητήσσυν την επανεισδσχή τσυ στσ κράτος μέλος που είχε 
χορηγήσει τσ καθεστώς επί μακράν διαμένοντος, σύμφωνα 
με την παρ. 2 τσυ παρόντος άρθρου, ο υπήκοος τρίτης 
χώρας και τα μέλη της οικογένειας του διατηρούν το δι¬ 
καίωμα να μετακινηθούν προς ένα τρίτο κράτος μέλος της 
Ευρωπαϊκής Ένωσης. 

Άρθρο 18 

(άρθρο 23 της Οδηγίας) 

Απόκτηση καθεστώτος επί μακράν διαμένοντος 
στην Ελλάδα στα πλαίσιο της άσκησης 
τσυ δικαιώματος διαμονής ως επί μακράν διαμένων 
σε άλλσ κράτος μέλος της Ευρωπαϊκής Ένωσης. 

Ο υπήκοος τρίτης χώρας, στον οποίον έχει χορηγηθεί 
το καθεστώς του επί μακράν διαμένοντος σε άλλο κρά¬ 
τος μέλος της Ευρωπαϊκής Ένωσης και διαμένει νόμιμα 
στην Ελλάδα δυνάμει του παρόντος Κεφαλαίου, μπορεί να 
υποβάλει αίτηση για τη χορήγηση καθεστώτος επί μακράν 
διαμένοντος στην Ελλάδα, σύμφωνα με τους όρους και τις 
προϋποθέσεις των ρυθμίσεων του Κεφαλαίου Β’ του πα¬ 
ρόντος. Η απόφαση αυτή κοινοποιείται στο πρώτο κράτος 
μέλος, σύμφωνα με το άρθρο 13 του παρόντος. 


Άρθρο 20 

(άρθρο 13 της Οδηγίας) 

Ειδικές διατάξεις. 

Οι υπήκοοι τρίτης χώρας που έχουν λάβει άδεια δια¬ 
μονής αορίστου χρόνου, βάσει των διατάξεων των νόμων 
2910/2001 (ΦΕΚ Α' 91) και 3386/2005 δεν απολαμβάνουν του 
δικαιώματος διαμονής στα άλλα κράτη μέλη, όπως αυτό 
προβλέπεται στο Κεφάλαιο Γ' του παρόντος. 

Άρθρο 21 

Καταργούμενες διατάξεις 

Από την έναρξη ισχύος του παρόντος καταργείται κάθε 
γενική ή ειδική διάταξη που αντίκειται στις ρυθμίσεις του 
ή αντιμετωπίζει διαφορετικά τα θέματα που αποτελούν 
αντικείμενο αυτού. 


Άρθρο 19 

(άρθρα 25,19 παρ. 2, και 22 παρ. 3 της Οδηγίας) 
Σημείο επαφής 

1. Η Διεύθυνση Αλλοδαπών και Μετανάστευσης του 
Υπουργείου Εσωτερικών, Δημόσιας Διοίκησης και Απο¬ 
κέντρωσης ορίζεται ως το ελληνικό σημείο επαφής με 
τις αντίστοιχες αρμόδιες υπηρεσίες των λοιπών κρατών 
μελών της Ευρωπαϊκής Ένωσης για την ανταλλαγή των 
πληροφοριών που καθορίζονται στο παρόν. 

2. Οι Υπηρεσίες Αλλοδαπών και Μετανάστευσης των Πε¬ 
ριφερειών της Χώρας υποχρεούνται να ενημερώνουν τη 
Διεύθυνση Αλλοδαπών και Μετανάστευσης του Υπουργείου 
Εσωτερικών Δημόσιας Διοίκησης και Αποκέντρωσης για τις 
αιτήσεις που υποβάλλονται και τις άδειες διαμονής που 
χορηγούνται σύμφωνα με τις ρυθμίσεις των άρθρων 13,17 
και 18 του παρόντος. 

3. Το Υπουργείο Δημόσιας Τάξης υποχρεούται να ενημε¬ 
ρώνει τη Διεύθυνση Αλλοδαπών και Μετανάστευσης του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης για τις αποφάσεις απέλασης που εκδίδονται σε 
βάρος των υπηκόων τρίτων χωρών που έχουν λάβει άδεια 
διαμονής στην Ελλάδα ως επί μακράν διαμένοντες άλλου 
κράτους μέλους της Ευρωπαϊκής Ένωσης. 


Άρθρο 22 
Έναρξη ισχύος 

Το παρόν ισχύει από την ημερομηνία δημοσίευσής του 
στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και Απο¬ 
κέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αργοστόλι, 29 Ιουλίου 2006 

